નવી દિલ્હી: ભારત વિદેશી રોકાણકારો માટેના નિયમો વધુ સરળ બનાવવા માગે છે. આર્થિક બાબતોના સચિવ શશિકાંત દાસે જણાવ્યું હતું કે સરકાર વિદેશી રોકાણકારો માટે મંજૂરીની કડાકૂટ ઓછી કરનાર છે. તેમણે બજેટમાં કરવામાં આવેલી જાહેરાતોનો અમલ કરવાની ખાતરી આપી હતી અને જણાવ્યું હતું કે મહત્ત્વનાં મંત્રાલયો દ્વારા ખાસ કરીને વિદેશી રોકાણની દરખાસ્તો પર કોઇ પણ પ્રકારનો વિલંબ કરવામાં આવશે નહીં.